उन्होंने कहा, शिमला में भुट्टो इंदिरा जी के पैर पर गिर पड़े और दया की भीख मांगने लगे. भुट्टो जब उठे तो इंदिरा जी ने देखा कि उनकी पैंट गिली हो गई है. इससे उन्हें दया आ गई और शिमला समझौता हो गया. इस तरह 93,000 पाकिस्तानी फौजी कैदी छूटे. उनकी पहली बात तो सही थी, वे प्रेस को कीड़े-मकोड़े भी कह सकते थे. दूसरी आपत्तिजनक थी पर उस दौर में चल सकती थी लेकिन तीसरी राजनयिक नतीजों को देखते हुए तानाशाह इंदिरा को भी मंजूर नहीं थी. इसे ध्यान में रखकर शिमला और भुट्टो पर उनकी टिप्पणियों को सभी अखबारों से हटा देने के निर्देश जारी किए गए थे. एक तरह से यह बेतुकी सेंसरशिप की ऐसी मिसाल थी कि सरकार को अपने मुख्यमंत्री की बातें भी रोकनी पड़ रही थीं.